**Sakkpalota Kupa 2016.**

2016. október 8. szombat

A sakk összeköt minket

***Ingyenes sakkverseny minden gyermek számára***

**A verseny célja:**

- a gyerekeknek versenyzési sikerélmény-szerzési lehetőség biztosítása,

- új sakktehetségek felfedezése.

**A verseny rendezője**: Polgár Judit Sakk Alapítvány

**A verseny szakmai támogatója:** Budapesti Sakkszövetség

**Verseny kezdete:** 10:30 óra – A csoport, 12:00 – B csoport, 13:30 – C csoport, 15:00 – D csoport. Az egyes csoportok azonos helyszínen, de külön időpontban mérkőznek meg.

**Helyszíni regisztráció az előnevezőknek**: 10:00–10:25-ig – A csoport, 11:40–11:55 – B csoport, 13:10–13:25 – C csoport, 14:40–14:55 – D csoport.

Figyelem! A nagy létszámra való tekintettel azokat a nevezéseket tudjuk elfogadni, akik írásban előzetesen jelentkeznek a [**www.vilagsakkfesztival.com**](http://www.vilagsakkfesztival.com) **internetes oldalon *és* a helyszínen** is regisztrálnak a megadott időpontokban! A helyszín befogadóképessége miatt a versenyekre összesen 50-50 fő nevezését tudjuk fogadni, jelentkezési sorrendben.

**Verseny helyszíne:** Várkert Bazár, 1013 Budapest, Ybl Miklós tér

**Nevezés határideje és módja:** 2016. október 5. szerda, a [www.vilagsakkfesztival.com](http://www.vilagsakkfesztival.com) oldalon.

A nevezéseket a bejelentkezés határideje és a csoportok létszáma szerint igazoljuk vissza. A nevezésnek tartalmaznia kell a gyermek nevét, pontos születési idejét, valamint hogy rendelkezik-e versenyengedéllyel. A szóbeli nevezéseket nem áll módunkban előzetes nevezésként regisztrálni. A gyerekek a csoportokban az iskolájukat képviselik, így nevezéskor kérjük az intézmény megadását.

**Nevezési díj:** A verseny mindenki számára ingyenes!

**Csoportok**: A versenyen 2002. január 1-jén vagy azután született gyerekek vehetnek részt, amennyiben FIDE értékszámuk nem éri el az 1800-at. A csoportbeosztásokat a szervezők készítik el a jelentkezések ismeretében, azok a [www.vilagsakkfesztival.com](http://www.vilagsakkfesztival.com) oldalon megtekinthetők lesznek.

**A fordulók időpontja:**

**A csoport:** Megnyitó: 10:20. 1. forduló: 10:30. 2. forduló: 10:45. 3. forduló: 11:00. 4. forduló: 11:15. 5. forduló: 11:30. Eredményhirdetés: 11:45

**B csoport:** Megnyitó: 11:50. 1. forduló: 12:00. 2. forduló: 12:15. 3. forduló: 12:30. 4. forduló: 12:45. 5. forduló: 13:00. Eredményhirdetés: 13:15

**C csoport:** Megnyitó: 13:20. 1. forduló: 13:30. 2. forduló: 13:45. 3. forduló: 14:00. 4. forduló: 14:15. 5. forduló: 14:30. Eredményhirdetés: 14:45

**D csoport:** Megnyitó: 14:50. 1. forduló: 15:00. 2. forduló: 15:15. 3. forduló: 15:30. 4. forduló: 15:45. 5. forduló: 16:00. Eredményhirdetés: 16:15

**A verseny lebonyolítása:** 5 fordulós svájci rendszer, 5-5 perc órahasználattal, a FIDE rapid szabályai szerint. A legfontosabb szabályokat verseny előtt ismertetik a versenybírók.

**A helyezések eldöntése:** 1. szerzett pont, 2. Buchholz-számítás, 3. progresszív mezőnyérték, 4. Berger-számítás, 5. egymás elleni eredmény.

**Díjazás:** A Sakkpalota Kupa első 3 helyezettjének egyedi kupa és ajándékcsomag jár. Mindegyik csoportban külön kerülnek értékelésre a legjobb U8, U10, U12 és U14-es korcsoportú gyerekek. Minden résztvevő emlékpólót és Szamos marcipánt kap ajándékba.

**Mindenkit szeretettel várunk a rendezvényen!**